Октябрь башында генерал Болдырев уға буйһонған Рәсәй Көнсығышы армияһын өс фронтҡа бүлә: Көнбайыш, Көньяҡ-Көнбайыш һәм Себер. Көнбайыш фронты составына бөтә рус һәм чехословак ғәскәрҙәре инә, улар Көнсығыш фронтының совет ғәскәрҙәренә ҡаршы Николаевскxa0— Быҙаулыҡxa0— Стәрлетамаҡxa0— Верхнеуралxa0— Ҡостанайxa0— Павлодар линияһынан төньяҡҡараҡ һуғышалар. Көнбайыш фронты командующийы итеп Чехословак корпусы командиры генерал-майор Я. Сыровый тәғәйенләнә, фронт штабы начальнигыxa0— генерал М.xa0К.xa0Дитерихс. Фронтҡа Уралдағы һәм Волга буйындағы рус, башҡорт һәм чехословак ғәскәри берләшмәләре инә:Чехословак корпусының ике дивизияһы һәм Екатеринбург төркөмө (командующийыxa0— Р. Гайда), Кама төркөмө (командующийы -генеарл-лейтенант С.xa0Н.xa0Люпов), Һамар төркөмө (бөтә төркөмдәр армия хоҡуғында, командующийыxa0— полковник, артабан генерал-майор С.xa0Н.xa0Войцеховский); Кама хәрби йылға флотилияһы (командующийыxa0— контр-адмирал М.xa0И.xa0Смирнов). Урал һәм Ырымбур казак ғәскәрҙәре, шулай уҡ регуляр частар, Ырымбур казак ғәскәре атаманы генеарл-лейтенант А.xa0И.xa0Дутов етәкселегендә Көньяҡ-Көнбайыш фронтын булдыра. Себер территорияһында һуғышҡан бөтә большевиктарға ҡаршы ғәскәрҙәр Себер фронты составына индерелә, баш командующийы итеп генерал-майор П.xa0П.xa0Иванов-Ринов тәғәйенләнә.